ПРОВАЛ ЗА БЪЛГАРСКИТЕ ЕВРОДЕПУТАТИ В ГЛАСУВАНЕТО НА ПАКЕТ "МОБИЛНОСТ" | 5GMedia
Автор: 5 GmediA 15:26, 19 септември 2019
Лош резултат за България от гласуване по пакета „Мобилност” в комисията по транспорт на Еворпарламента - той няма да бъде върнат на еврокомисията. Следва ново гласуване идната седмица, след което текстът вероятно ще премине на етап тристранни преговори между европейските институции.
Изненадващо беше съотношението на силите тази сутрин в комисията по транспорт – 2/3 от гласовете бяха „против” предложението на българските евродепутати пакетът "Мобилност" да бъде върнат към ЕК. Решаващ се оказа вотът на депутати от крайнодесни политически формации от Германия и Франция, съобщи бТВ. Българските евродепутати смятат, че оттук нататък е необходимо да се направят компромиси с някои от исканията, за да могат да отстояват приоритетите за българските превозвачи.
През първата половина на следващата година Съветът на ЕС ще се председателства от Хърватия. България би имала интерес въпросът да се реши до лятото, преди Германия да поеме председателството.
Тагнато в: пакет Мобилност , български превозвачи